NaiveNeuron/SloPal huggingface dataset:
Martvoň, Anton, poslanec NR SR (2012-09-12):
Ďakujem pekne za slovo. Pán poslanec Kadúc, no ja by som ti povedal iba toľko, že plne s tebou súhlasím, že máme strašne veľa vysokých škôl, právnických teda fakúlt, plne s tým súhlasím. Ten argument bol dobrý. Žiaľbohu, nič s tým neurobíme. Musíme reagovať na to, aký je súčasný stav. Na to nadviažem aj na to, čo som už predtým spomínal, no ak by teda vychádzali všetci študenti z právnickej fakulty s praxou, tak potom je úplne zbytočná tá koncipientska prax, lebo už by ju mali vyslovene na tej škole. No a z toho dôvodu chcem poukázať na to, že téma koncipientskej praxe je namieste. Otázka znie, že či 3, 5 rokov, 6, alebo 2 roky, to už v podstate musí pocítiť alebo musí sa k tomu vyjadriť aj Slovenská advokátska komora. Ale čo sa týka práve venovaniu sa školiteľa koncipientom, tak práve preto sa zavádza ten inštitút maximálne 3 koncipientov, že ten školiteľ alebo ten advokát bude mať potom čas sa venovať tým koncipientom. Nebude to potom nechávať na iných koncipientov, lebo tých iných koncipientov veľa mať nebude. A zároveň nebude riskovať, že keď nebude mať dobre vyškoleného koncipienta, že mu potom padne, padnú určití klienti alebo mu nepôjde advokátska prax, lebo je rozdiel, keď mám 10 koncipientov, ktorí ôsmi makajú a dvaja sa tam flákajú, alebo keď mám troch koncipientov a chcem, aby mi kancelária advokátska fungovala, no tak tí traja koncipienti, aj mne ako advokátovi bude na tom záležať, že aby som ich niečo naučil, a potom som vedel, že budú fungovať samostatne ako samostatné jednotky a budem sa môcť na nich spoľahnúť. A keď by som to nerobil a mal tam niekoho z rodiny, no tak potom, tak ako to tu už bolo predtým povedané, tá moja advokátska kancelária ma možno privedie ešte aj pomaly ku krachu vzhľadom k zodpovednosti za škodu, ktorú by spôsobil ten koncipient v mene mojej kancelárie klientovi. Toľko z mojej strany.
Osuský, Peter, poslanec NR SR (2016-09-22):
Ďakujem za slovo. Vážení kolegovia, chcel by som na margo toho, čo sa dostalo ako odpoveď na vystúpenie kolegu Žarnaya, povedať asi toto. Samozrejme, že každý vo vzťahu k veciam, ako je takáto norma, hovorí na základe vlastných kazuistík, teda na základe vlastných konkrétnych zážitkov a prípadov a, samozrejme, každý má tie svoje a iný má iné. To znamená, život pána učiteľa Žarnaya je sám osebe kazuistikou, ktorá je pomerne veľmi dramatická a samozrejme, že mu dáva právo zaujať k veci taký názor, aký prežil na vlastnej koži. Nespochybňujem, že sa možno Banskobystrický kraj snaží lacnejšie a výhodnejšie nakupovať. Ale zaznelo tu také niečo ako, že či sú zriaďovatelia, z úst kolegu Bublavého, škodná. A takýto zákon nepodporíme. Viete, ono je to tak, keď sa zamyslíme na podstatu zákonotvorby, veľmi veľa zákonov nerobíme kvôli väčšinovému problému. Prečo máme nejaké sankčné daňové zákony? No kvôli tým, ktorí to tie zákony a normy obchádzajú. Prečo máme nejaké určujúce normy pre konzum alkoholu za volantom? Nie všetci Slováci chodia napití za volantom. Ale niektorí chodia a kvôli nim sú tie normy. A tak ďalej a tak ďalej. Máme veľa inštitúcií, ktoré majú vo svojej podstate povinnosť venovať sa menšinovým prípadom, Úrad pre dohľad nad zdravotníckou starostlivosťou. Preboha, nie každý doktor je zabijak v bielom plášti. Existuje menšina tých prípadov, ale máme kvôli tomu normy a inštitúcie. Takže nepodsúvajme kolegovi Žarnayovi, že týmto pádom vlastne to sú také nejaké osobné skúsenosti. A v tomto zmysle teda musím povedať, že ozaj nie je nieže zásluhou zriaďovateľa, že školy sú zateplené, či z eurofondov, alebo z iných zdrojov, o tom ale tento zákon nehovorí. Takže, Dušan, ten argument nie je namieste. Tento zákon nehovorí, že zlý zriaďovateľ nezatepľuje. Ja ti len hovorím, že tento zákon pojednáva o úplne inej veci. A viacerí v diskusii poňali vystúpenie kolegu Žarnaya ako obsah zákona. Veľkú časť jeho vystúpenia tvorili skúsenosti a názory, ktoré išli ďalej, ako je to, čo je na stole. To znamená, nehodnoťme predloženú normu podľa mňa oprávnených, ale nie v zákone zakódovaných predstáv kolegu Žarnaya. Takže pre mňa, aby som to povedal, tak to, čo zažil on, a porušenia hospodárenia, ktoré sa odohrali na škole, kde pôsobil, na ktoré upozornil a za ktoré bol potrestaný a zlikvidovaný ako učiteľ, by samy osebe mohli byť dôvodom na prípadné primerané úpravy zákona v zmysle, aby presne takíto ľudia možnože len v 5 %, v 3 % či v 1 % prípadov, kde sa pod egidou zriaďovateľa kradne, tým vôbec neznamená, že pod všetkými zriaďovateľmi sa tak deje, aby sa nemohli stať. Ani výsledky kontroly, ktoré, presne vzaté, dali za pravdu pánovi učiteľovi, neboli dôvodom, aby sa konalo proti niekomu inému, v jeho prípade ako práve proti nemu, tomu, ktorý na to upozornil. Presne tak, ako voči mojej študentke a kolegyni, ktorá upozornila na bielenie chorobopisu. Kto tam bol šikanovaný? Tí, čo bielili, alebo tá, čo na to upozornila?! To znamená, zákony robíme práve kvôli porušovateľom toho, čo má fungovať, a v tomto zmysle budem brániť kolegu Žarnaya a jeho osobný prípad ako dôvod takýchto zákonov.
Sulík, Richard, predseda NR SR (2011-06-02):
Teraz príde umiernená poznámka bez osobných invektív od pána poslanca Galbavého.
Šebej, František, poslanec NR SR (2013-12-03):
Ďakujem pekne. Ja sa pripájam k tomu návrhu, len chcem, aby sme si uctili správnu osobu. Ona sa volala Gorbanevská. (Prestávka.) (Po prestávke.)
P. Miššík, poslanec: (2009-09-09):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej stránky náležitosti uvedené v príslušných paragrafoch rokovacieho poriadku, ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Osobitná časť dôvodovej správy obsahuje odôvodnenie ustanovení návrhu ústavného zákona. Doložka zlučiteľnosti návrhu zákona s právom Európskej únie spĺňa náležitosti uvedené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, v práve Európskej únie ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Navrhovateľ v doložke finančných, ekonomických, environmentálnych vplyvov a vplyvov na zamestnanosť uvádza, že prerokúvaný návrh ústavného zákona neprinesie zvýšenie výdavkov štátneho rozpočtu, rozpočtu územnej samosprávy ani iných rozpočtov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla, že prerokuje uvedený návrh ústavného zákona v druhom čítaní v súlade s rozhodnutím predsedu Národnej rady č. 1166 z 30. júna 2009. Podľa § 74 rokovacieho poriadku navrhujem, aby návrh ústavného zákona prerokovali všetky výbory Národnej rady Slovenskej republiky okrem tých, ktoré sú uvedené v zátvorke, to znamená mandátového a imunitného výboru, výboru pre nezlučiteľnosť funkcií, výboru pre európske záležitosti, zahraničného výboru, osobitného kontrolného výboru na kontrolu činnosti SIS, osobitného kontrolného výboru na kontrolu Vojenského spravodajstva, osobitného kontrolného výboru na kontrolu činnosti Národného bezpečnostného úradu a Výboru Národnej rady Slovenskej republiky pre preskúmanie rozhodnutí Národného bezpečnostného úradu. Za gestorský výbor navrhujem ústavnoprávny výbor. Odporúčam, aby výbory predmetný návrh ústavného zákona prerokovali v druhom čítaní do 14. októbra 2009 a v gestorskom výbore do 16. októbra 2009. Pán podpredseda, prosím, otvorte rozpravu.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 133, za 78, proti 13, zdržalo sa 37, nehlasovali 5. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby hlasovanie uviedol.
Lipšic, Daniel, poslanec NR SR (2015-05-19):
Pán predseda, budem teda pokračovať. (Neutíchajúci ruch v sále.)
Dzurinda, Mikuláš, poslanec NR SR (2015-03-10):
Pán predseda, všetkých poslaneckých klubov opozície.
Hajko, Jozef, poslanec NR SR (2024-01-10):
Pani poslankyňa, ste tu spomínali opodstatnenosť skráteného legislatívneho konania a my vlastne robíme opak, že vlastne naťahujeme ten čas. Ale ja si myslím, že každý deň, každý týždeň má význam a poviem aj prečo. Jednoducho spomínal to teraz aj pán kolega poslanec, že už tu nebude možné za, teda ak sa prijme takáto novela, tak že nebude možné vrátiť sa k zastaveným vyšetrovaniam. A kým páchatelia nepatrných deliktov majú byť zatvorení do väzenia, páchatelia ekonomických deliktov sa budú môcť z trestov vykúpiť. Slovensko sa tak bude z následkov tejto novely spamätávať mnoho rokov. Ani zrušenie špeciálnej prokuratúry nenapácha také nenapraviteľné škody ako prijatie noviel Trestných zákonov, ktoré sú v navrhovanom znení. Ja ešte chcem predsa len vysloviť určitú nádej vrátiť sa k riadnemu, k riadnemu rokovaniu, všetci vieme, že potrebujeme novelizovať tieto predpisy, poďme skúsiť rokovať o tom, boli tu návrhy aj zo strany bývalého ministra spravodlivosti Karasa, je z čoho vychádzať, takže my stále apelujeme na to, aby sa o tomto, o týchto veciach rokovalo v riadnom konaní.
Šeliga, Juraj, podpredseda NR SR (2020-07-14):
Pán poslanec Svrček, nech sa páči.
Kuffa, Štefan, poslanec NR SR (2022-10-05):
... rozprával Tomáš Taraba, rozprával v rozprave, tak reagujem na pani Cigánikovú. A nie je jedno, kde to zábradlie je, kolegovia. Ak je na štátnej budove, nemá sa tam čo vyvešovať nejaká dú... dú... dúhová vlajka a táto propa... propaganda, ktorá sa tuná nielen našou Slovenskou republikou šíri, ale celým svetom. Áno, je to smutné, že my musíme dávať takúto vec do návrhu zákona, aby sme si ctili a rešpektovali štátnosť. To je hanba. Je to hanba nielen pre nás pre Slovenskú republiku, ale aj celú pre celú Európu, aj pre pol sveta. Našťastie celý svet takto nie je zmagorený. Ale keď robili takú anketu a pýtali sa, koľko pohlaví je. Robili to v Amerike, prosím vás pekne, tí mladí ľudia už ani nevedeli, koľko pohlaví je. Hovorili: Štyri? Desať? Osemdesiatsedem? A podobne. To my chceme sa dopracovať tam? Vy budete nositeľmi týchto dúhových bludov, my proti nim bojovať budeme. Ja keď v rozprave vystúpim, tak tuná ešte poviem. A to, ako si, Tomáš, povedal, že sme vypoklonkovali pána Gröhlinga, Sulíka, ja dodávam ešte Kolíkovú a Korčoka. Ja som veľmi rád, že sú mimo. Ste si dali ultimátum dva mesiace, aby ste tu jakési podmienky si kládli, sasi prešibaní. Ste mali odísť hneď do dvoch dní, nie do dvoch mesiacov! Dva mesiace ste ešte ťahali a zo štátneho rozpočtu a ste ešte chceli vytunelovať to, čo sa dalo, pozakrývať to, čo sa dalo. Tu sme v rozprave Igora Matoviča počuli, ako ste kradli. Kradli ste! Môžete sa hanbiť celí sasi!
P. Paška, predseda NR SR: (2008-09-10):
(Hlasovanie.) 133 prítomných, 91 za, 42 sa zdržalo. Konštatujem, že sme schválili uznesenie k Akčnému plánu Národného lesníckeho programu. Pán predseda výboru pre pôdohospodárstvo, životné prostredie a ochranu prírody, pán poslanec Slabý, uvedie hlasovanie v prvom čítaní o vládnom návrhu zákona, ktorým sa menia a dopĺňajú niektoré zákony v oblasti starostlivosti o životné prostredie v súvislosti so zavedením meny euro v Slovenskej republike , je to tlač 738.
V. Veteška, podpredseda NR SR: (2004-06-30):
I. Hopta, poslanec: Vážený pán podpredseda, vážené dámy, vážení páni, dovoľte mi, aby som reagoval na faktické poznámky, ktorými poslanec Banáš a Fajnor reagovali na moje vystúpenie. Pán poslanec Banáš, máte pravdu, že v mnohých arabských krajinách iba úzka špička žije z nafty. Len potom máme nejednotný meter. Do jednej krajiny Američania vtrhnú a nastoľujú demokraciu a druhá, ktorá voči nim je poslušná, dodáva im ropu napoly zdarma alebo zdarma, tak tam nevtrhnú a nerobia poriadky. Čiže ak na jednej strane kritizujete jedny krajiny, tak na druhej strane by ste mali kritizovať aj druhé krajiny. Po ďalšie, pán Banáš, vy ste ma asi zle rozumeli. Pán Fajnor vás pochválil a ja som vás tiež pochválil, ja som hovoril, že ste malý na to, aby ste išli po berlínsky múr len. (S úsmevom.) Ďalej za berlínsky múr asi boli vyššie nároky a tam ste sa už nedostali. No pri všetkej úcte k vášmu vzdelaniu, k vašim literárnym schopnostiam, k vašim spravodajským schopnostiam, tak asi tam zrejme boli vyššie nároky na to, aby ste mohli ísť aj za berlínsky múr. Ale ja si myslím, že...
Jurinová, Erika, podpredsedníčka NR SR (2015-10-02):
Pán poslanec Droba s reakciou na faktické poznámky. Opäť ešte chcem poprosiť kolegyne a kolegov, aby sa v sále utíšili. Nech sa páči, pán poslanec Droba.
Zmajkovičová, Renáta, podpredsedníčka NR SR (2013-09-13):
Pán poslanec, len vás chcem upozorniť, že o minútu bude 14 hodín.
Kolíková, Mária, poslankyňa NR SR (2024-01-09):
Pán minister, ja už neviem, ako sa vyjadriť k tomu, že či ten návrh vychádza alebo nevychádza filozoficky z návrhu, ktorý som predložila a pripravila ja, potom to pripravil pán minister Karas a potom pani ministerka Dubovcová, ako nestačí vám, že povieme, že je to absolútne mimo? Že je to proste úplne iná filozofia? Že, ja neviem, čo potrebujete viac, keď my ako ministri sa k tomu jasne staviame, toto nie je nijakým spôsobom naša filozofia. A teraz skúsim vysvetliť, prečo, ale myslím, že asi v prvom je asi dôležité, aký kto máme jasný postoj. A každý z nás hovorí, že nijakým spôsobom tento návrh ne... nie je v súlade s filozofie, s filozofiou tých návrhov, ktoré sme predkladali my, ktoré, mimochodom, boli na základe riadneho pripomienkového konania trvajúceho viac ako rok. Dvakrát išiel ten materiál do legislatívneho procesu, dvakrát. Pretože to bol vážny materiál. Pretože to je zásadná zmena trestnej politiky. Ale vy nielenže to, že meníte trestné sadzby, vy úplne inak nastavujete priestor, ktorý má sudca. A toto je taký škandál, že vy si to dovoľujete! A vy to viete veľmi dobre. Sudcovia teraz majú jasné parametre podľa toho, aký je závažný daný trestný čin. A orientujú sa v jednotlivých, by som povedala, skupinách podľa toho, aká je to krízová situácia, aké tam boli okolnosti toho skutku a, samozrejme, napríklad či to bola organizovaná forma, a v rámci toho majú hranice, kde sa pohybujú. Ale vy ste toto všetko zrušili. Vy ste vytvorili jednu veľkú škálu. A preto sa stalo, že všetky majetkové trestné činy bez akejkoľvek vysokej hranice sa dostanú do priestoru, kde je možná podmienka. Že proste ten sudca bude mať k dispozícii vždy tú podmienku. A toto tu proste nikdy nebolo. Ako toto môžte predložiť bez riadneho pripomienkového konania? Toto je škandál a to nie je absolútna filozofia žiadna... (Prerušenie vystúpenia časomerom. Potlesk.)
Senko, Ján, poslanec NR SR (2011-07-07):
Kultúry. (Prerušenie vystúpenia predsedajúcim.)
Laurenčík, Milan, podpredseda NR SR (2021-11-30):
Ak chcete pokračovať, môžete ísť znovu do rozpravy alebo potom v záverečnom slove ešte. (Reakcia navrhovateľa.) Dobre, ešte aj v záverečnom slove môžete. Dobre. Takže v tejto chvíli vyhlasujem rozpravu o tomto bode programu za skončenú a pýtam sa teda, či chce navrhovateľ v záverečnom slove zaujať stanovisko k rozprave, k celej. Pán navrhovateľ, stanovisko chcete zaujať? Nie. Pán spravodajca takisto nie. Prerušujem rokovanie o tomto bode programu. Ďakujem vám obom. Vážené panie poslankyne, vážení páni poslanci, teda v rokovaní budeme pokračovať návrhom rozpočtu Úradu pre dohľad nad zdravotnou starostlivosťou na roky 2022 až 2024. Návrh je uverejnený ako tlač 743 a informácia výborov ako tlač 743a. Prosím pani predsedníčku Úradu pre dohľad nad zdravotnou starostlivosťou pani Renátu Bláhovú, aby návrh uviedla. Nech sa páči, máte slovo. (Rokovanie o návrhu rozpočtu Úradu pre dohľad nad zdravotnou starostlivosťou na roky 2022 až 2024 , tlač 743.)
Ďuriš Nicholsonová, Lucia, podpredsedníčka NR SR (2018-03-13):
Teraz dávam slovo spravodajcovi, ktorého určil navrhnutý gestorský výbor pre zdravotníctvo, pánovi predsedovi tohto výboru Zelníkovi, nech sa páči.
Laššáková, Jana, podpredsedníčka NR SR (2012-07-03):
Pán predkladateľ, nech sa páči, zaujmite miesto pre predkladateľa. Teraz poprosím pána spravodajcu Igora Matoviča, aby predniesol spravodajskú informáciu. Nech sa páči.
A. Belousovová, podpredsedníčka NR SR: (2007-10-19):
Pani poslankyňa Žitňanská, chcete reagovať na faktickú poznámku? Máte slovo. Zapnite pani poslankyňu. A zmažte pána poslanca Lipšica. On už nie je prítomný.
Laššáková, Jana, podpredsedníčka NR SR (2014-10-21):
Pani poslankyňa Šedivcová, nech sa páči.
S. Kahanec, poslanec: (2007-09-13):
A práve ako tu bolo pred chvíľou spomínané, aj som to spomínal aj vo svojom príhovore ohľadom dohovoru UNESCO, tak práve preto by tieto materiály mali byť pripravené koncepčne na úrovni rezortu. A keď sme pred časom, ako tu pán poslanec Abrhan spomínal, decentralizovali a cez princíp subsidiarity posúvali právomoc, moc na samosprávy, tak teraz im, naopak, ju máme brať? Veď sa vraciame do starých čias. Ďakujem pekne.
Baláž, Vladimír, poslanec NR SR (2020-10-13):
Ďakujem pekne. Vážený pán kolega, vy ste veľmi zjemnili svoju rétoriku ohľadom skrátených konaní a ešte tým pádom, že toto skrátené konanie sa bude dotýkať vlastne ochrany práv a slobôd, ktoré týmto zákonom budú extrémne porušené. Je veľká škoda, že napriek upozorneniu na právne problémy, ktoré zazneli z opozície, hlavne zo strany SMER – sociálna demokracia, neboli tieto korigované až dovtedy, kým generálny prokurátor na tieto výzvy neupozornil, a ešte všetky tie výzvy boli, bohužiaľ, ešte aj uštipačne komentované. Mám tomu rozumieť asi tak, že všetko to, čo bolo doteraz vydané od hlavného hygienika, bolo protiprávne? A teraz si myslíme, že dáme tomu nejaký generálny dišpenz alebo jak tomu mám vôbec rozumieť? Generálnu omluvu alebo presne, ja neviem, ako to treba rozumieť. Jednoducho tu treba povedať, že celé leto vláda úplne prehýrila. Je to teda extrémna škoda. A ešte raz zopakujem. Skrátené konanie v tomto prípade, ak zákon bude ohrozovať práva a slobody občanov, je nonsens. Preto, pán Dostál, by som čakal, že budete viac orodovať za to, aby to proste nepokračovalo týmto spôsobom, pretože ten zákon budúci, o ktorom budeme potom rozprávať, treba kompletne celý prerobiť, pretože je úplne zlý. To sa nedá za jednu noc tu niekde v pléne pri káve urobiť. Ďakujem.
Verešová, Anna, poslankyňa NR SR (2019-01-30):
Vážené pani poslankyne, poslanci, dovoľujem si vás aj vašich asistentov a asistentky pozvať zajtra vo štvrtok do kinosály Národnej rady na premietanie dokumentárneho filmu s názvom „Niečo naviac“ o Dorotke, dievčati s Downovým syndrómom; 12. až 13.00 za účasti tvorcov filmu, režisérov, ale aj pani komisárky pre osoby so zdravotným postihnutím Zuzany Stavrovskej a tiež Dorotkinej mamy Viery Vlčkovej. Ste srdečne vítaní aj s vašimi asistentmi. Ešte si nájdete pozvánky aj na svojich stoloch.
Kuffa, Štefan, poslanec NR SR (2015-03-18):
Ja len krátko. Zdravou rodinou a silnou rodinou sme schopní čeliť aj hospodárskej kríze, ale nielen tej hospodárskej, ale aj morálnej kríze. A tá bezpochyby tuná je. Ja som to spomínal, pripomeniem to, Dodo Hlina to tak povie, hovorí, že opakovanie je matkou múdrosti. A práve aj tá ekonomická kríza, ktorá tuná bola, tak bolo príčinou práve v kríze tých morálnych hodnôt, hej, a v kríze rodiny. Rodina dnes je naozaj sústavne torpédovaná a podrývaná jej autorita. Posmech si robíme z manželstva. Nie je to správne, nie je to cesta. Je mi to veľakrát ľúto, keď to hovoria takto posmešne práve mladí kolegovia. Mladí kolegovia, ktorí, dovolím si povedať, stále majú ešte ten život pred sebou, a teda ja to aj tvrdím, aj hovorím, že chýba im ešte životná skúsenosť na tejto ceste a možno aj veľakrát spoločnej ceste, či v manželstve, alebo v rodine, čaká ich veľmi veľa úskalia. Ak majú dnes malé deti, tak ako si to, pán kolega, spomenul, malé deti – malé starosti, veľké deti – veľké starosti. A čím tie deti sú väčšie, tak tie výdaje, áno, sú väčšie, lebo pokiaľ je to tá základná škola, tak tie deti sú doma. Ale už na strednú školu tak treba takého školáka zabezpečiť aj finančne a nehovoriac už o tom, keď v takej početnej rodine alebo väčšej rodine sú deti, ktoré študujú na vysokých školách. Ja podporím tento návrh zákona, lebo práve aj v takýchto rodinách tie deti, tam je taký ten socializačný proces veľmi silný aj také to zdravé súťaženie, sú tam veľakrát naozaj veľmi, veľmi schopní ľudia a bolo by naozaj veľká škoda, že by takéto nadané deti a trebárs pre nedostatok peňazí nemohli dnes študovať na vysokých školách, na univerzitách.
Suja, Miroslav, poslanec NR SR (2022-12-19):
Ďakujem za slovo, pán predsedajúci. Ja by som len chcel trošku upresniť. Podľa mňa tá ťažba nie je nelegálna, lebo ministerstvo životného prostredia alebo Štátna ochrana prírody, alebo vedenie národné parku dalo súhlas na tú ťažbu. Ale predtým roky ho nedávalo, ale keď je to teraz pod správou ekoteroristov, tak súhlas sa zrazu dáva, ale nie na spracovanie kalamity a suchárov alebo proste, kde sú, kde je to ohrozené ten park, nie top kvalitné drevo výberom, že doslova oni si vyberajú tie najlepšie kusy, ktoré dokážu najviac uložiť toho CO2. Toto je to, že predtým sa to nedalo a teraz sa to dá. Kde je tá blízka zásobáreň dreva pre ľudí? Nie. Ťaží sa také drevo, ktoré je v kvalite, za ktoré sa dostane najviac peňazí a to, čo by mohli ľudia využiť na kúrenie, ktoré mu tam nikomu nechýba, aby to nevadilo, k tomu sa už nedostanú, také sa neťaží. A ešte viete, čo je zaujímavé, vážení kolegovia? Že tie obce to dostali teraz, aby sa k tomu vyjadrili, pred sviatkami, majú na to 30 dní, keď obce prijímajú VZN-ka, prichystávajú sa nové dane a či sa budú zvyšovať alebo nie, keď majú najviac roboty, aby sa nestihli tomuto venovať, aby mali čo najmenej pripomienok a ešte sú tam aj vianočné sviatky. To urobili títo ekoteroristi, to je tá nová doba, že proste aby ste vás zapojili do toho rozhodovania. To je tá zonácia krásna. Áno, o ľuďoch, bez ľudí. A tí, ktorí majú veľa pripomienok, tak im pekne odpíšu. Dostanete 10-tisíc euro, ak budete mať menej pripomienok, alebo sa môžte prichádzať do budúcna, ak to tam bude o nejaké, poviem príklad, fondy a projekty. Takto si kupujú tých starostov, aby mali čo najmenej tých pripomienok, ale že ľudia vyjdu z dvora alebo priamo predzáhradke a už nemôžu ísť bez sprievodcu nikde, to im hrozí. Však o koľko percenta tam zvýšilo to územie chránené? Ale pritom v tom chránenom si oni veselo ťažia. To je tá špinavosť a pokrytectvo.
P. Hrušovský, predseda NR SR: (2004-12-10):
Vyhlasujem rozpravu za skončenú. A prerušujem rokovanie o tomto bode programu. A prosím teraz pána prezidenta Prezídia Fondu národného majetku, aby uviedol ďalší návrh, ktorým je návrh rozpočtu nákladov na činnosť Fondu národného majetku Slovenskej republiky na rok 2005 , ktorý prerokúvame ako tlač 916. Nech sa páči, pán prezident. J. Kojda, prezident Prezídia Fondu národného majetku SR: Ďakujem, pán predseda. Vážená Národná rada Slovenskej republiky, druhý materiál, ktorý Fond národného majetku predkladá na schválenie, je rozpočet nákladov na samotnú činnosť Fondu národného majetku. Rozpočet vychádza z toho, že sa postupne znižuje počet zamestnancov Fondu národného majetku vzhľadom na zníženie rozsahu činnosti, ktorú Fond národného majetku vykonáva. Z toho vyplýva aj zníženie miezd, ktoré je v rozsahu asi 1,5 %. Rozpočet, tak ako je predložený, bol opäť prerokovaný s ministerstvom financií, bol schválený Prezídiom Fondu národného majetku, Dozornou radou Fondu národného majetku aj vládou Slovenskej republiky. Rozpočet predpokladá celkové výdavky vo výške 155,316 mil. korún, z čoho 6,5 mil. korún sú náklady na obstaranie dlhodobého majetku a prevádzkové náklady tvoria 148,816 mil. korún. Navrhovaný rozpočet predpokladá vytvorenie rezervy v zmysle zákona č. 291/2002 Z. z. o Štátnej pokladnici vo výške 19,677 mil. korún. Túto rezervu budeme oprávnení čerpať len v tom prípade, ak Fond národného majetku bude v prípade ukončenia súdnych sporov sčasti úspešný, sčasti neúspešný. Chcel by som vysvetliť, keďže vo výboroch boli k tejto veci otázky, že ide o 27 bytov, kde Fond národného majetku si nárokuje ich vrátenie späť do svojho vlastníctva. V súčasnosti prebieha 14 súdnych konaní. Sú ako na Okresnom, tak aj na Krajskom súde v Bratislave a 4 konania bežia na Najvyššom súde. Chcel by som tiež podotknúť, že na naše prekvapenie, aj keď ide v podstate meritórne o tú istú vec, rozhodnutia súdov sú rôzne a Fond národného majetku je v týchto konaniach sčasti úspešný a sčasti neúspešný. Posledná časť rozpočtu, tak ako je predložený, nám podrobne člení jednotlivé výdavky podľa jednotlivých kapitol. Aj z tejto časti vidno, že Fond národného majetku postupne utlmuje svoju činnosť. A, tak ako sme tohto roku znížili počet zamestnancov asi o 12 %, predpokladáme, že na budúci rok ku koncu roku budeme vedieť vykázať to isté číslo. Ak dovolíte, pán predseda, to by bolo na úvod všetko.
Pollák, Peter, poslanec NR SR (2024-01-18):
Ďakujem za slovo, pán predsedajúci. Ja začnem, ďakujem všetkým poslancom a poslankyniam, ktorí reagovali na mňa vo svojich faktických poznámkach. Ja začnem tak obšírne. V roku ´89 boli Rómovia takisto vyhnaní na námestia, aby vlastne vybojovali demokraciu pre túto krajinu a lepšiu budúcnosť. Lepšiu budúcnosť sme dostali všetci, len nie oni. Dnes Robert Fico sa premáva po Európe a slobodne môže kvákať tie svoje bludy, len, bohužiaľ, kým počas komunistov Rómom zobrali husle, tak demokraciu im zobrala lopatu. A premiér, štvornásobný premiér Robert Fico príde do Davosu a začne tam rozprávať o tom, že je ťažké presviedčať Rómov a Cigánov, aby pracovali. A ja týmto spôsobom chcem poslať odkaz aj Robertovi Ficovi, ale aj do Davosu posielam odkaz, že nie je ťažké presviedčať Rómov, aby pracovali, ale je náročné presviedčať všetkých tých rasistických zamestnávateľov, ktorí dnes dávajú inzeráty, o tom, že Rómovia nereagovať, Rómov neprijímame! V tomto je najväčší problém, priatelia a priateľky. Nieže Rómovia nechcú pracovať. Rómovia nemajú možnosť pracovať, lebo máme tu rasistických podnikateľov, rasistických zamestnávateľov, ktorí dodnes dávajú, alebo teda hovoria o tom, že Rómovia nech sa ani nehlásia o zamestnanie, nech ani nereagujú na tieto inzeráty. A, kolegyne, kolegovia, my Rómovia naozaj nechceme nič zadarmo. Chceme byť možnosťou, nie príťažou pre túto krajinu. (Potlesk.)
Viskupič, Jozef, poslanec NR SR (2015-12-08):
Ďakujem. V zmysle rokovacieho poriadku chcem predložiť a naozaj, keďže tu vidím, že je tu ešte veľké množstvo kolegov, aby sa dalo reálne hlasovať o procedurálnom návrhu prerušenia schôdze, kým, a pri všetkej úcte k dôchodcom z Krakovian, ma pre potreby tejto schôdze zaujíma, aby tu bol premiér vlády, rezortný minister vnútra a rezortný minister spravodlivosti. Chcem, aby procedurálny návrh bol naozaj odhlasovaný, aby bol zabezpečený, aby sme prerušili schôdzu, kým títo traja predstavitelia exekutívy nebudú v pléne. Ďakujem.
Laššáková, Jana, podpredsedníčka NR SR (2015-02-04):
Pán poslanec Susko, nech sa páči.
B. Bugár, podpredseda NR SR: (2005-02-08):
Budeme pokračovať v rokovaní s tým, že zajtra ráno o 9.00 hodine začneme hlasovať najprv o vládnom návrhu Trestného zákona, to znamená, že bude jeho tretie čítanie. Potom by sme hlasovali o vládnom návrhu Trestného poriadku a o ďalších prerokovaných veciach, ktoré dnes prerokujeme. (Hlasy v sále.) Ešte raz. Budeme pokračovať v rokovaní. Prerokujeme všetky body, ktoré ešte máme v programe, a hlasovať sa bude zajtra od rána od 9.00 hodiny, najprv o vládnom návrhu Trestného zákona, potom o vládnom návrhu Trestného poriadku a ostatných veciach, ktoré sme už prerokovali alebo ešte prerokujeme do tej doby. Takže v rokovaní pokračujeme druhým čítaním o návrhu skupiny poslancov Národnej rady Slovenskej republiky na vydanie zákona o spôsobe vymenovávania a odvolávania vedúcich predstaviteľov štátnej správy (tlač 894). Dávam slovo Branislavovi Opaternému, aby za skupinu poslancov návrh zákona odôvodnil. Pán poslanec, nech sa páči. B. Opaterný, poslanec: Ďakujem za slovo, pán predsedajúci. Vzhľadom na to, že ide o tému, ktorá už je dostatočne známa, obmedzím sa len na niekoľko komentárov. Čo sa týka odpolitizovania štátnej správy, naša novela navrhuje, aby sa na vedúcich predstaviteľov štátnej správy na úrovni krajských a obvodných úradov vzťahovali ustanovenia zákona o štátnej službe v plnom rozsahu. Dôvodom na túto úpravu je, že jedným zo základných princípov štátnej služby je princíp politickej nezávislosti, čo možno aspoň čiastočne dosiahnuť len v režime výberových konaní podľa zákona č. 312/2001 Z. z. (Ruch v sále.)
Grendel, Gábor, podpredseda NR SR (2021-06-15):
Nech sa páči.
Dostál, Ondrej, poslanec NR SR (2017-02-03):
Pán poslanec Baránik, súhlasím s tým, čo si povedal o vymožiteľnosti práva, stave vymožiteľnosti práva a snáď možno s tým dodatkom, že ktorý už aj kolegovia tu povedali, že ten problém sa netýka iba menšiny, ale väčšiny, alebo v podstate všetkých obyvateľov, lebo menšina je to iba v tom slova zmysle, že asi iba menšina obyvateľov sa nejako priamo súdi povedzme v priebehu kalendárneho roku, ale dopady toho zažívame, dopady toho zažívame všetci a nepriamo, alebo aj priamo sa to týka nás všetkých. Len ja by som tieto dve veci naozaj nespájal. To, ako funguje súdnictvo a ako nefunguje súdnictvo a ako zmeniť vymožiteľnosť práva. Jedna vec. A druhá vec je, že či možno na súdoch používať aj jazyky príslušníkov národnostných menšín. Dlhé roky bolo veľkou témou tejto krajiny to, že či Maďari môžu na Slovensku hovoriť na úradoch svojím jazykom. Lebo za Mečiara, za Mečiara bol taký pocit, že nie a prevládlo to a aj sa to schválilo, že iba štátny jazyk sa môže používať. Postupne krajina, ako sa vyvíjala, tak dospela k tomu, že je úplne normálne, že v úradnom styku možno používať aj jazyky príslušníkov národnostných menšín. Samozrejme, že je to nejako limitované praktickými možnosťami verejnej správy, ale nebolo to spájané a myslím, že ani nebolo by správne spájať to s tým, že ako verejná správa funguje, ako fungujú úrady, či sú dostatočné efektívne, či je na nich korupcia, či občania môžu uplatňovať svoje práva. To sú všetko tiež dôležité veci, ale to je jedna vec. A druhá vec je, že či sa na úradoch napríklad môže hovoriť v jazyku národnostných menšín.
Blaha, Ľuboš, podpredseda NR SR (2023-12-18):
Pani poslankyňa Tina Gažovičová.
Hort, Milan, podpredseda NR SR (2011-03-29):
Reagovať na faktické poznámky bude teraz pán poslanec Maďarič, nech sa páči.
V. Veteška, podpredseda NR SR: (2006-01-31):
J. Hrdlička, poslanec: Ďakujem pekne. Ja by som takisto aspoň veľmi krátko chcel vyjadriť podporu, že práve tieto dve dámy predložili do parlamentu novelu zákona týkajúceho sa volieb do vyššieho územného celku. Už tu bolo viackrát zdôrazňované, a myslím si, že je to normálne, že samotný systém vyšších územných celkov je relatívne vec nová na Slovensku a vžíva sa. Aj v samotnom akte volieb je potrebné vychytať nedostatky, ktoré sa tu vyskytujú. A myslím si, že naozaj predkladaná novela, ako bolo viackrát spomenuté, nemá politický podtón, podtext, lebo tu ide naozaj o sprehľadnenie samotného aktu volieb. A myslím si, že je to veľkým prínosom pre budúcnosť. Ďakujem pekne.
Hrušovský, Pavol, podpredseda NR SR (2010-10-21):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 142 prítomných, 76 za, 15 proti, 50 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon o dráhach. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy? Konštatujem, že nie. Preto vyhlasujem rozpravu za skončenú. Poprosím pána poslanca, aby predložil návrh.
Pellegrini, Peter, predseda NR SR (2023-12-22):
Prezentujme sa a hlasujme o bode zo spoločnej správy s odporúčaním gestorského výboru schváliť. (Hlasovanie.) Prítomných 120 poslancov, za 90, zdržalo sa 12, nehlasoval nik (hlasovali všetci prítomní poslanci, pozn. red.). Tento návrh sme schválili.
P. Paška, predseda NR SR: (2010-02-02):
(Hlasovanie.) 139 prítomných, 86 za, 1 proti, 52 sa zdržalo. Schválili sme vládny návrh novely zákona č. 540/2001 Z. z. o štátnej štatistike. Pán poslanec Milan Rehák uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní  jadrovej energie (atómový zákon) a o zmene a doplnení niektorých zákonov v znení neskorších predpisov . Je to tlač 1381.
Zmajkovičová, Renáta, podpredsedníčka NR SR (2012-06-27):
Pán poslanec Chren.
Sulík, Richard, predseda NR SR (2011-06-17):
Ďakujem pekne. Najprv by som chcel reagovať na kolegu Matoviča, mrzí ma, že ste sklamaný, ale ako som hovoril, mám teda snahu vyjsť v ústrety, nech tie návrhy sú akokoľvek smiešne a primitívne, ale veď tak čo už, treba sa povzniesť. A teraz, pán poslanec Kolesík, no pozrite, rokovací poriadok je dodržaný, aj keď vaši kolegovia pravidelne vykrikujú opak, tak toto, čo sa teraz stalo, je v súlade s rokovacím poriadkom. Ale opakujem, mám snahu vám vyjsť v ústrety a sa vám osobne prídem pod váš návrh podpísať, a keď teda chcete, donesiem aj 14 kolegov. Čo by som ja, pán Kolesík, pre vás nespravil. (Potlesk.)
Paška, Pavol, predseda NR SR (2014-09-09):
Pán poslanec, vy buď si stiahnite svoj návrh, alebo potom nech ho predloží niekto iný.
Pročko, Jozef, poslanec NR SR (2024-01-16):
Pani poslankyňa, toto je vaše právo. Toto je naše právo vystúpiť v rozprave a naozaj vecným spôsobom, buď teda odborným, alebo vecným spôsobom zargumentovať svoje pôsobenie a názor na zákon, ktorý pled... predkladajú. Viete, aký je to pre nich trest počúvať vás? Veď naozaj, presne, nechodia do práce, nechodia. A oni tu teraz sedia, je ich tu veľa, lebo čakajú a oni musia svojim spôsobom pracovať mentálne. To je strašná vec. Takže naozaj, ja som tu bol teda tri a pol roka a toto sa tu dialo. Smeráci do práce nechodili. Smerohlas vôbec do práce nechodil. A toto je aj teraz. Oni prídu len na hlasovanie a musia tu trpieť, pretože big mufti povedal, že budete hlasovať takto a oni musia hlasovať takto. Oni nemajú svoju slobodu. Oni nemajú svoj vlastný názor. Takže o tomto, presne o tomto ste rozprávali a to je veľmi dôležité. A veľmi dôležité je aj, čo ste im povedali o politickej kultúre. Vy ste rozprávali a oni tam hučali ako piliňáci. To je tá nová politická kultúra, ktorú, ktorú, ktorú rozprávajú, ktorú Pelle sľuboval. A čo je? Ako áno, aj ja mám, aj ja, ja, ja naozaj tiež vystúpim a niekedy bez, bez toho, aby som sa prihlásil, ale ako inak mám reagovať na to, na to neprávosť, na tú neprávosť, ktorú tu páchajú? Ako inak máte reagovať na Pellegriniho, ktorý namiesto toho, aby sa prihlásil do rozpravy, nás tu uzurpuje, poučuje bez toho, aby sme mohli naňho reagovať? Takže, pani poslankyňa, vaša faktická poznámka je poznámka dňa a získavate odo mňa zlatú Fidorku, ďakujem veľmi. A ešte chcem povedať, mám 13 sekúnd, že toto, čo sa tu deje, je niečo neskutočné. A ja verím, že Slováci vidia, že smerá... že Smerohlas chodí do roboty, len keď hlasujú. (Potlesk.)
Laššáková, Jana, podpredsedníčka NR SR (2012-05-02):
Peter Náhlik.
V. Veteška, podpredseda NR SR: (2004-09-09):
Prosím poverenú členku ústavnoprávneho výboru pani poslankyňu Janu Laššákovú, aby podala informáciu o výsledku prerokovania materiálu vo výbore. Nech sa páči, pani poslankyňa.
P. Paška, predseda NR SR: (2009-02-10):
(Hlasovanie.) 133 prítomných, 132 bolo za, 1 sa zdržal. Vyslovili sme súhlas s návrhom uznesenia. Vážené pani poslankyne, páni poslanci, odhlasovali sme všetky prerokované body programu, vyhlasujem prestávku do 17.35 hodiny a budeme pokračovať v programe a ďalším bodom je druhé čítanie o vládnom návrhu zákona, ktorým sa mení a dopĺňa zákon č. 757/2004 Z. z. o súdoch. Ešte vás chcem informovať, že keďže sme prerokovali všetky návrhy na vyslovenie súhlasu so skráteným legislatívnym konaním o návrhoch zákonov, dnes budeme rokovať riadne do 19.00 hodiny. Zajtra ráno o 09.00 hodine začneme prvými čítaniami v skrátenom legislatívnom konaní tých návrhov, ktoré sme odsúhlasili. Takže teraz je krátka prestávka do 17.35 hodiny. (Prestávka.) (Po prestávke.)
Suja, Miroslav, poslanec NR SR (2023-02-09):
Ďakujem za slovo, pán podpredseda. Kolega predrečník tu hovoril, že áno, že tri roky sa nič nerobilo, za posledné tri roky sa mlátila prázdna slama a veľa sa toho nerobilo. Áno, s tým súhlasím. Tie tri hodiny, ktoré navrhujete, ja si myslím, že to je dobré riešenie, to vítam, len sa chcem spýtať niekoľko otázok. 80 %, ste povedal, že má žiakov prístup k telocvičniam. Vieme, koľko percent z nich nemôže využívať tieto telocvične z ekonomických dôvodov. Či to máte urobené, lebo ja viem o takých príkladoch. Ja si myslím, že toto je treba vyriešiť v prvom rade, aby mali, alebo mohli v tých nových prerobených telocvičniach tie deti cvičiť, to je jedna z úloh. Nielen tu prijímať zákony, aj tak tam nebudú robiť nikto nič, lebo je zima na Orave niekde, hej, deväť mesiacov do roka. Pani Halgašovej by som len pripomenul, keď ste ju spomenul, že mali ministerstvo školstva, tak čo urobili, aby sa nevyučovalo na chodbách? Mali ho dva a pol roka, ministra, mali ste 95 % poslancov, či 95 poslancov, takže ja by som sa veľmi zo strany SaS-ky neozýval, čo sa týka školstva, odhliadnuc od toho, že mali ministra školstva plagiátora. A čo sa týka toho cvičenia, pán kolega Šefčík, nie je účelom zničiť niekoho, lebo to dokáže každý priemerný, účelom je rozvíjať pohybové schopnosti detí, nie ich zničiť, to je dôležité a to už nedokáže každý. Teraz nemyslím to, že by som útočil nejak na vás, že tu dokážeme niekoho zničiť, to je v pohode, hej, to si myslím, že dokáže hocikto, čo má základné vzdelanie alebo vedomosti aspoň trochu z pohybových aktivít. Ale hovorím, že nie každý dokáže rozvíjať u detí tie pohybové schopnosti a toto je cieľom tej telesnej výchovy, aby sme rozvíjali pohybové schopnosti detí.
M. Dzurinda, poslanec: (2007-10-25):
Je úplne evidentné, že pre SNS a pre HZDS dosiaľ bola tvorba zisku, zrušenie možnosti vytvárať zisk v poisťovniach neprijateľné. Preto pán poslanec Urbáni predložil svoj pozmeňujúci návrh, preto ešte zrejme aj včera pán poslanec Slota v televízii Markíza povedal: „Poisťovne by mali vytvárať zisk“. Vy ste sa rozhodli pre fintu, ktorá má budiť zdanie, že pozmeňujúci návrh, ktorý predkladáte teraz, ide v ústrety aj HZDS, aj Slovenskej národnej strane. Je to úplne priehľadné. Tak ste to narafičili, preto ste nám na poslednú chvíľku tento text predložili. Ale je úplne jasné, že jedinou zmenou je zmena slov „zdravotné výkony“ za „zdravotnú starostlivosť“, ale tá podstata vášho pozmeňujúceho návrhu, ktorý hovorí o zákaze zisku, tá podstata tam zostáva. A toto treba nahlas pomenovať. Je to iba finta, ktorá má vytvoriť zdanie pre HZDS a pre SNS, aby popreli svoje doterajšie postoje a aby opäť poslušne zahlasovali za vládny návrh zákona. Aj váš druhý pozmeňujúci návrh je zákazom vytvárať zisk. Obyčajná, praobyčajná finta, ktorá má vytvárať zdanie a uvoľniť ruky pre HZDS a SNS, aby znovu zahlasovali s vami. Toto je podstata vášho pozmeňujúceho návrhu.
B. Bugár, podpredseda NR SR: (2005-10-25):
Pokračujem prvým čítaním o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 1335). Pán podpredseda, nech sa páči.
Grendel, Gábor, poslanec NR SR (2019-12-04):
Chcel by som pripomenúť členom Osobitného kontrolného výboru na kontrolu činnosti SIS, že dnes máme výjazdové rokovanie výboru, takže 12.10 hod. odchádza mikrobus spred, tam pred schodami, pred budovou Národnej rady.
Figeľ, Ján, podpredseda NR SR (2014-10-17):
Chcete reagovať, pán poslanec Huba? Nech sa páči, nech sa páči, máte právo.
B. Bugár, podpredseda NR SR: (2002-11-06):
Nech sa páči, pán spravodajca. To je v poriadku. Nakoľko som nedostal žiadnu písomnú prihlášku pánov poslancov, preto sa pýtam, či sa hlási niekto ústne do rozpravy? Pán poslanec Hort a pán poslanec Krajči.  Končím možnosť sa prihlásiť ústne do rozpravy. Pán poslanec Hort, nech sa páči, máte slovo.
P. Hrušovský, predseda NR SR: (2005-06-23):
R. Hamerlik, poslanec: Ďakujem. Tiež oznamujem členom výboru pre pôdohospodárstvo, že zvolávam rokovanie výboru teraz na 12.30 hodinu. Ďakujem.
Hrnčiar, Andrej, podpredseda NR SR (2017-03-22):
Ďakujem. Dávam slovo spoločnej spravodajkyni z výboru pre sociálne veci poslankyni Jane Vaľovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Poliačik, Martin, poslanec NR SR (2018-02-09):
Ďakujem pekne. No, pán minister, Dánsko, Nórsko, Holandsko. Slovinsko aj Česi a ďalšie krajiny majú buď časti, alebo celé reviews od NATO zverejnené na svojich stránkach. A tým pádom nepredpokladám, že existuje nejaká generálna politika NATO, čo sa týka utajenosti týchto reviews, je to na každého zvážení, každej krajiny. Volá sa tu dnes celý deň po tom, aby sme zakladali diskusiu o bezpečnosti a ozbrojených silách na Slovensku na faktoch, tak kto iný než samotní experti NATO by nám mali nastaviť to zrkadlo pre verejnú diskusiu, na základe ktorého by sme mali pomeriavať, že či máme úspech a či nie. Sú podľa NATO priority ozbrojených síl totožné s dlhodobými prioritami NATO? Z tých cieľov, ktoré ozbrojené sily majú plniť, koľko reálne ozbrojené sily plnia? Sú ozbrojené sily v súčasnosti na Slovensku atraktívne pre recruitment nových ľudí? Odchádzajú dobre kádre z ozbrojených síl, alebo nie? Toto sú všetko otázky, ktoré by sme sa vedeli dozvedieť, a kľudne to môžte urobiť tak, ako sme sa rozprávali, že zhodnotenia NATO sa vyberú podstatné časti a jedna k jednej sa vypracuje na ministerstve obrany odpoveď, či s takýmto hodnotením súhlasí, či nie. Ale to má byť ten základ a nie v podstate články, ako hovorí pán predseda parlamentu, z Googlu, na základe ktorých stále sú možné fabulácie. Prestať utajovať, je najlepší spôsob ako začať... (Prerušenie vystúpenia časomerom.)
Figeľ, Ján, podpredseda NR SR (2013-09-19):
Ďakujem pekne, nech sa páči zaujať miesto pre navrhovateľov. Teraz dávam slovo spravodajcovi, je určený navrhnutým gestorským výborom pre kultúru a médiá, Lászlóovi Solymosovi, nie, Pavlovi Abrhanovi. Kde je Laci? Nech sa páči, Pavol Abrhan.
Jurinová, Erika, podpredsedníčka NR SR (2015-03-10):
Ďakujem pekne. Keď sa začalo debatovať o poplatkoch v zdravotníctve, tak človek si myslel, že hú, konečne sa urobí poriadok. Preto som aj sa tešila na to, že zavedie strana SMER poriadok v platení poplatkov. Mohlo sa to urobiť rôznymi spôsobmi. Podľa mňa úplne by bolo stačilo, keby sa obmedzili, tak ako bolo pôvodne aj v pôvodnom zámere, obmedzili niektoré poplatky, stanovili by sa možno maximálne výšky, možno by sa určilo časové obmedzenie, kedy sa dá priplatiť za objednanie na termín, aby to nebolo rozhádzané, aby ľudia vedeli, kedy môžu prísť bez toho, aby ich ktokoľvek predbehol, alebo teda s časenkou obehol, ale podľa mňa toto by bolo oveľa spravodlivejšie nastavené, ako to, s čím prišiel naozaj v pozmeňováku pán poslanec Blanár. Som za to, aby ľudia mali možnosť ísť bez poplatku k lekárovi. To je úplne samozrejmé, ale rovnako si myslím, tak ako tu bolo spomínané pánom poslancom Mihálom, pani poslankyňou Šípošovou, Hlinom, proste všetkými, ktorí vystúpili, že pravidlá je dôležité, aby sa vytvárali a aby sa potom podľa nich aj chovalo. Zdá sa mi úplne bezúčelné to, čo táto novela nakoniec prinesie. Prinesie ešte väčší chaos a ľuďom neprinesie nič pozitívne. Ďakujem.
A. Belousovová, podpredsedníčka NR SR: (2009-12-09):
Otváram všeobecnú rozpravu, do ktorej som nedostala žiadne písomné prihlášky. Chce sa niekto prihlásiť ústne? Ústne sa do rozpravy neprihlásil nikto. Uzatváram možnosť podania ústnych prihlášok do  rozpravy. Vyhlasujem všeobecnú rozpravu k tomuto bodu za skončenú. Zároveň prerušujem rokovanie o tomto bode programu. Vážené panie poslankyne, vážení páni poslanci, ďalej budeme pokračovať hlasovaním. Preto poprosím všetkých poslancov a všetky panie poslankyne, aby sa dostavili do rokovacej sály.
Bugár, Béla, podpredseda NR SR (2017-12-06):
Pán poslanec Dostál.
P. Paška, predseda NR SR: (2010-03-03):
(Hlasovanie.) 135 prítomných, 54 za, 73 proti, 7 sa zdržalo, 1 nehlasoval. Tieto body sme neschválili.
Kaščáková, Renáta, poslankyňa NR SR (2017-12-13):
Ďakujem za slovo. V rozprave k tomuto zákonu vystúpila jedna pani poslankyňa... (Prerušenie vystúpenia predsedajúcim pre hluk v sále.)
Paška, Pavol, predseda NR SR (2014-11-10):
Technici, pozrite sa, prosím vás, na to. Ja som to overoval pred začiatkom, aj preto sme chvíľočku ešte posúvali začiatok. Informácia bola, že to funguje. Pán premiér. (Reakcia z pléna.) Pán poslanec, hlasuje sa o veciach, ktoré majú zmysel.	 Pán premiér, máte slovo. (Reakcie z pléna.) Poprosím vás, kolegyne, kolegovia, o kľud. Pán premiér, nech sa páči, máte slovo.
Petrák, Ľubomír, poslanec NR SR (2011-07-11):
Ďakujem pekne za faktické poznámky váženým kolegom. Ja chcem povedať v zásade ako reakciu na tieto faktické poznámky, že ja som bol vychovaný ako taký naivný romantik, ako to hovorí jeden môj kolega, na rozprávke O troch grošoch. Z nich jeden groš bol pre deti, jeden groš bol na život, jeden groš bol pre starých rodičov. No a ja chcem povedať, že tým, čo sa aj dneska zavádza v podobe Zákonníka práce, sa mi ukazuje, že aj klasická rozprávka O troch grošoch sa dá výrazným spôsobom modifikovať, a to v tej podobe, že ten jeden groš, ktorý sa odkladá na starobu, treba vyriešiť tak, aby sa nepoberal dlho dôchodok, lebo tí ľudia sú v zásade zbytoční a berú peniaze zo sociálneho systému, zdravotného systému a jednoducho ten groš, ktorý bude v podobe generačného rasizmu tým, že sa tých ľudí snažíme jednoducho zbaviť, zostane. Možnože sa bude dať sprivatizovať. Možnože sa bude dať ukradnúť, ale v každom prípade sa dostane do rúk tých, ktorí sa usilujú ho dosiahnuť. Ďakujem pekne.
Hajko, Jozef, poslanec NR SR (2024-05-14):
Ďakujem za slovo. Ministerke kultúry Martine Šimkovičovej vyčítame viacero vecí. Ja spomeniem aspoň niekoľko bodov. Je to zúžený politický prístup k riadeniu rezortu, snaha o ovládnutie Fondu na podporu umenia, politické ovládnutie Fondu na podporu umenia, ďalej snaha o ovládnutie verejnoprávnej RTVS. Vyčítame jej neprijateľnú personálnu politiku v inštitúciách riadených ministerstvom kultúry a vyčítame jej zlyhávanie pri riadení rezortu, napr. pri programe Obnovme si svoj dom, kde dodnes nie je známe, ako sa budú prerozdeľovať prostriedky z tohto fondu. Vyčítame jej zasahovanie do zahraničnej politiky Slovenskej republiky tým, že zrušila zákaz spolupráce Slovenska v oblasti kultúry s Ruskom a Bieloruskom. Klub KDH bude za odvolanie ministerky kultúry Martiny Šimkovičovej.
Šimečka, Michal, podpredseda NR SR (2023-12-20):
Ďakujem pekne. Pán poslanec Hlina.
Ďuriš Nicholsonová, Lucia, podpredsedníčka NR SR (2019-04-05):
Pán poslanec Ivan.
M. Hort, podpredseda NR SR: (2009-06-17):
A otváram všeobecnú rozpravu. Konštatujem, že ani pri tomto návrhu zákona som nedostal žiadnu písomnú prihlášku, a preto sa pýtam, skôr ako dám slovo spravodajcovi, kto sa hlási do rozpravy ústne. Konštatujem, že nikto. Uzatváram možnosť prihlásiť sa do rozpravy ústne a slovo má jediný prihlásený a to je pán poslanec Brocka ako spravodajca. Nech sa páči.
Kolesík, Andrej, poslanec NR SR (2015-09-22):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie týmto výborom: ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj. Ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 9. novembra 2015 a v gestorskom výbore do 10. novembra 2015. Dajte, prosím, hlasovať.